stanford-oval/wikipedia huggingface dataset:
Australian Grand Prix 2016
Vapaat harjoitukset

Perjantain vapaissa harjoituksissa ajettiin pääasiassa välikelinrenkailla vaihtelevan sään vuoksi. Muun muassa Red Bullin Daniel Ricciardo pyörähti ulos radalta jääden kiinni hiekkahidasteeseen ensimmäisen harjoitussession lopulla.
Toisissa vapaissa harjoituksissa Mercedeksen Nico Rosberg törmäsi seinään mutkassa 7. Rosbergin auton etusiipi vaurioitui kolarissa. Talli kehotti Rosbergia pysäyttämään autonsa radan varteen.
Lauantain harjoitusten alussa tulokastalli Haasin kuljettaja Romain Grosjean päästettiin varikkopilttuustaan ulos samanaikaisesti, kun viereisestä pilttuusta lähti Manorin Rio Haryanto. Grosjean yritti väistää hitaasti liikkeelle lähtevää Haryantoa, siinä kuitenkaan onnistumatta. Autot törmäsivät toisiinsa, ja Haryanton auto kärsi etusiipivaurion. Haryanto sai kolmen lähtöruudun rangaistuksen aika-ajoon.
Aika-ajot

Aika-ajoissa käytettiin ensimmäistä kertaa uutta aika-ajoformaattia, jossa Q1 oli kestoltaan 16 minuuttia. Seitsemän minuutin jälkeen sillä hetkellä viimeisenä ollut kuljettaja putosi jatkosta ja sen jälkeen 90 sekunnin välein putoaisi seuraava kuljettaja. Q2:n kesto oli 15 minuuttia, jolloin jäljellä olevat 15 autoa ajaisivat, ja kuuden minuutin jälkeen hitain putoaisi pois ja sen jälkeen myös 90 sekunnin välein hitain putoaisi pois. Q3:n kesto oli 14 minuuttia, jonne jatkoi kahdeksan nopeinta kuljettajaa, joista viiden minuutin jälkeen hitain putoaisi pois ja siitä 90 sekunnin välein seuraava. Lopulta kaksi nopeinta saisi ajaa ruutulipulle saakka toisiaan vastaan kilpaa. Q3-osiosta kuitenkin muodostui farssi, kun muun muassa Ferrarin kuljettajat eivät poistuneet tallista ensimmäisten aika-ajovetojensa jälkeen.
Tulokaskuljettaja Pascal Wehrlein oli ensimmäinen aika-ajosta pudonnut kuljettaja, mutta hänen tallikaverinsa Rio Haryanton saaman lähtöruuturangaistuksen myötä Wehrleinin sijoitus koheni pykälällä. Haryanto olisi ollut sijalla 21. ilman rangaistusta. Valtteri Bottas sijoittui yhdenneksitoista, mutta hän sai viiden lähtöruudunrangaistuksen vaihdelaatikon vaihtamisesta. Näin ollen Bottaksen lähtöruutu oli 16:s. Paalupaikalle ajoi Mercedeksen Lewis Hamilton ennen tallikaveriaan Nico Rosbergia. Kolmanneksi ajoi Ferrarin Sebastian Vettel ja neljänneksi Kimi Räikkönen.
Aika-ajojen jälkeen FIA piti palaverin, jossa päätettiin palata takaisin aiempaan aika-ajoformaattiin, joka tulisi takaisin voimaan heti seuraavassa osakilpailussa Bahrainissa. Myöhemmin kuitenkin vahvistettiin aika-ajojen pysyvän ennallaan vielä Bahrainissa.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 6 |  Nico Rosberg | Mercedes | 57 | 1:48.15,565 | 2 | 25 |
| 2. | 44 |  Lewis Hamilton | Mercedes | 57 | +8,060 | 1 | 18 |
| 3. | 5 |  Sebastian Vettel | Ferrari | 57 | +9,643 | 3 | 15 |
| 4. | 3 |  Daniel Ricciardo | Red Bull Racing-TAG Heuer | 57 | +24,330 | 8 | 12 |
| 5. | 19 |  Felipe Massa | Williams-Mercedes | 57 | +58,979 | 6 | 10 |
| 6. | 8 |  Romain Grosjean | Haas-Ferrari | 57 | +1.12,081 | 19 | 8 |
| 7. | 27 |  Nico Hülkenberg | Force India-Mercedes | 57 | +1.14,199 | 10 | 6 |
| 8. | 77 |  Valtteri Bottas | Williams-Mercedes | 57 | +1.15,153 | 16 | 4 |
| 9. | 55 |  Carlos Sainz Jr. | Toro Rosso-Ferrari | 57 | +1.15,680 | 7 | 2 |
| 10. | 33 |  Max Verstappen | Toro Rosso-Ferrari | 57 | +1.16,833 | 5 | 1 |
| 11. | 30 |  Jolyon Palmer | Renault | 57 | +1.23,399 | 13 |  |
| 12. | 20 |  Kevin Magnussen | Renault | 57 | +1.25,606 | 14 |  |
| 13. | 11 |  Sergio Pérez | Force India-Mercedes | 57 | +1.31,699 | 9 |  |
| 14. | 22 |  Jenson Button | McLaren-Honda | 56 | +1 Kierros | 12 |  |
| 15. | 12 |  Felipe Nasr | Sauber-Ferrari | 56 | +1 Kierros | 17 |  |
| 16. | 94 |  Pascal Wehrlein | Manor-Mercedes | 56 | +1 Kierros | 21 |  |
| Kesk. | 9 |  Marcus Ericsson | Sauber-Ferrari | 38 | Vetoakseli | 15 |  |
| Kesk. | 7 |  Kimi Räikkönen | Ferrari | 23 | Turbo | 4 |  |
| Kesk. | 88 |  Rio Haryanto | Manor-Mercedes | 17 | Vetoakseli | 22 |  |
| Kesk. | 21 |  Esteban Gutiérrez | Haas-Ferrari | 16 | Kolari (Alonso) | 20 |  |
| Kesk. | 14 |  Fernando Alonso | McLaren-Honda | 16 | Kolari (Gutiérrez) | 11 |  |
| DNS | 26 |  Daniil Kvjat | Red Bull Racing-TAG Heuer | 0 | Sähköt | 18 |  |
Huomioita

Rio Haryanton, Pascal Wehrleinin ja Jolyon Palmerin ensimmäinen kilpailu.
Haasin ensimmäinen kilpailu.
Renault’n ensimmäinen kilpailu itsenäisenä tallina sitten Brasilian GP:n 2011.
Haasin ensimmäiset pisteet.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Jynkyttäjät

| Jynkyttäjät |
| --- | --- |
Tunnuslause:  "Sisään vaan vaikkei seisokkaan"
Perustettu:  2018
Perustaja:  Kertsi "osuja" Vasara
Tyyppi:  E-Urheiluorganisaatio
Toimiala:  Kilpapelaaminen
Jäsenet:  osuja nodsmo Aartsii Kyrtsii Elgucci Kissamies  Vilekti Pannulasta Cyzzed Topi82 Keijontiimi Nakkijono Turska Saukku Finniskala
Viralliset kielet:  Suomi, Englanti, Ruotsi
Päätöksentekoelin:  Jynkkyneuvosto
Infobox OKNimi-testi OK: 
Jynkyttäjät (JNK) on suomalainen e-urheiluorganisaatio, joka aloitti toimintansa marraskuussa 2018. Jynkyttäjiltä löytyy amatööritason joukkueet peleistä: Fortnite, Valorant, Apex Legends, Overwatch 2 ja Rocket League. Organisaation tunnetuin joukkue löytyy kuitenkin Warface-pelistä, jossa organisaatio on ollut Suomenranking listalla ensimmäisellä sijalla kesäkuusta 2019 asti. Vuoden 2022 alussa tehdyssä listauksessa Jynkyttäjät sijoittui Warface-pelin maailmanrankingin neljännelle sijalle. Organisaatio onkin tunnettu parhaana, vain peliohjainta käyttävänä joukkueena kyseisessä videopelissä.
Nimi Jynkyttäjät pohjautuu Varsinais-Suomen slangiin.
Historiaa

Jynkyttäjät aloitti toimintansa e-urheiluorganisaationa marraskuun 18. päivä 2018. Perustavina jäseninä aloittivat ensin vain entuudesta toisensa tunteneet: Kertsi "osuja" Vasara, sekä Dimitri "kyrtsii" Cheromuskin. Pian organisaation toimintaan liittyi mukaan monia suomalaisia Warface pelin pelaajia. Heidän joukossaan olivat tulevista joukkueen tähtipelaajista: Aaro "Aartsii" Malmgård, Elias "Elgucci" Bergkamp ja Simo "nodsmo" Norppa. Pian organisaatio alkoi löytämään menestystä Warfacen alatasoilta, ja perustettiin Jynkyttäjien virallinen e-urheilujoukkue. Ensimmäisenä vuotena virallisena joukkueena organisaatio onnistui voittamaan hopeaa Nordic Europe invitational turnauksen syyskuussa 2019. Finaalissa Jynkyttäjät kärsi niukan tappion Ruotsalaiselle SIlent Heroes joukkueelle. Organisaatio sai lisävoimaa Warface joukkueeseen vuoden 2020 alussa hankkimalla Vihtori "Vilekti" Laineen ja Tomas "Turska" Säkkisen riveihinsä. Tämän jälkeen joukkueen menestys Warfacen parissa on ollut erinomaista. Joukkue on voittanut kolmena vuotena putkeen (2020-2022) FIN Summer league turnauksen, kaatamalla jokaisessa finaalissa pahimman vihollisensa KMiehet.
Vuonna 2021 organisaatio laajensi toimintaansa elektronisen urheilun parissa perustamalla viralliset joukkueet: Fortnite, Rocket League, Apex Legends ja myöhemmin myös Valorant peliin. Kyseisissä peleissä organisaatiolla ei ole ollut mainittavia onnistumisia, ellei ota huomioon Apex Legends joukkueen tähtipelaaja Metu "Kissamies" Valkoisen nimitystä "100 lupaavimman nuoren e-urheilijan 2022" joukkoon.
| Kansallisuus | Pelaajan nimi | Rooli |
| --- | --- | --- |
|  | nodsmo | Tarkka-ampuja |
|  | osuja | Insinööri |
|  | Vilekti | Kivääripelaaja |
| / | Elgucci | Lääkintämies |
| / | Aartsii | Pelinsisäinen johtaja |
|  | Cyzzed | (Vaihtopelaaja) Kivääripelaaja |
|  | Kyrtsii | (Vaihtopelaaja) Lääkintämies |
Vuosi 2024

Vuosi 2024 oli organisaatiolle täynnä ylä- ja alamäkiä. Jynkyttäjien suosima Warface videopeli alkoi menettämään pelaajia viikottain, joka myös johti Jynkyttäjien kiinnostuksen hiipumiseen peliä kohtaan. Organisaation oma pelaajamäärä kärsi myös tappioita. Pelaajista moni jäi pidemmille henkilökohtaisista syistä johtuville tauoille, mutta heistä muutama jätti pelaajauransa kesken kokonaan. Tämä johti esimerkiksi Jynkyttäjien johdon painamaan näkymätöntä liipaisinta, ja lakkauttamaan joukkueensa Overwatch 2, sekä Rocket League peleissä. Tammikuu-heinäkuu välisenä aikana Jynkyttäjien organisaation aktiivisuus oli historiallisessa laskussa. Aurinko alkoi kuitenkin paistamaan organisaation päällä, sen onnistuttua kokoamaan kovatasoisen joukkueen Valorant pelissä. Valorant  oli silta organisaation seuraavaan onnistumiseen, kun se sijoittui pelin EU Masters CUP turnauksessa viidennelle sijalle. Suomalaisten joukkuetta tähditti nuorisolupaus Roni "cyzzed" Ruoska. Myöhemmin marraskuussa järjestetyssä Valorant SM-CUP turnauksessa "cyzzed" johti Jynkyttäjät aina finaaliin asti. Vuoden lopussa organisaation Warface joukkue heräsi myös henkiin osallistumalla Invitational Nations-Cup turnaukseen. Sijoitus turnauksessa oli masentava 10. sija, mutta turnauksen aikana Jynkyttäjien joukkueeseen syntyi uusi tähti. Petteri "Akxeli" Tippe nousi suorituksillaan turnauksen All-Star joukkueeseen Insinööri roolissa. Organisaation nykyisestä toiminnasta ei ole paljon tietoa, mutta Jynkyttäjien soihtu tulee tuskin sammumaan vielä pitkään aikaan.
Keskinäisen taloudellisen avun neuvosto

| Keskinäisen taloudellisen avun neuvosto>  Nimi virallisilla kielillä:  Këshilli i Ndihmës Ekonomike Reciproke (albaniaksi)  Съвет за икономическа взаимопомощ / Sǎvet za Ikonomitšeska Vzaimopomošt (bulgariaksi)  Consejo de Ayuda Mutua Económica (espanjaksi)  Эдийн засгийн харилцан туслалцах зөвлөл / Ediin zasgiin hariltsan tuslaltsah zövlöl (mongoliksi)  Rada Wzajemnej Pomocy Gospodarczej (puolaksi)  Consiliul de Ajutor Economic Reciproc (romaniaksi)  Rat für gegenseitige Wirtschaftshilfe (saksaksi)  Rada vzájomnej hospodárskej pomoci (slovakiksi)  Rada vzájemné hospodářské pomoci (tšekiksi)  Kölcsönös Gazdasági Segítség Tanácsa (unkariksi)  Сове́т Экономи́ческой Взаимопо́мощи / Sovet Ekonomitšeskoi Vzaimopomoštši (venäjäksi)  Hội đồng Tương trợ kinh tế (vietnamiksi)   |
| --- | --- |

 SEV vuonna 1986:   Jäsenvaltiot   Jäsenvaltiot, jotka eivät enää osallistuneet yhteistyöhön   Liitännäisjäsenet   Tarkkailijajäsenet
Perustettu:  tammikuu 1949
Lakkautettu:  28. kesäkuuta 1991
Päämaja:  Moskova, Venäjän SFNT, Neuvostoliitto
Jäsenet:    Albanian sosialistinen kansantasavalta   Bulgarian kansantasavalta   Kuuba   Mongolian kansantasavalta   Neuvostoliitto   Puolan kansantasavalta   Romanian sosialistinen kansantasavalta   Saksan demokraattinen tasavalta   Tšekkoslovakia   Unkarin kansantasavalta   Vietnam 
Viralliset kielet:  albania, bulgaria, espanja, mongolia, puola, romania, saksa, slovakki, tšekki, unkari, venäjä, vietnam
Infobox OKNimi-testi OK: 
Keskinäisen taloudellisen avun neuvosto  (ven. Совет Экономической Взаимопомощи, Sovet Ekonomitšeskoi Vzaimopomoštši) eli SEV oli vuosina 1949–1991 sosialististen valtioiden talousyhteisö ja vastine Euroopan talousyhteisölle. Yhteisöstä käytettiin joissakin yhteyksissä sen englanninkielisen nimen (The Council for Mutual Economic Assistance) mukaista lyhennettä Comecon.
Yleistä

Euroopassa SEV:hen kuuluivat samat itäblokin valtiot, jotka olivat myös Varsovan liiton jäseniä. Muiden maanosien valtioista SEV:hen liittyivät myöhemmin Mongolian kansantasavalta, Kuuba ja Vietnam. Lisäksi Suomi, Irak, Meksiko, Nicaragua ja Mosambikin kansantasavalta tekivät SEV:n kanssa yhteistyötä. Suomen EEC-vapaakauppasopimus tasapainotettiin ulkopoliittisesti Kevsos-sopimuksella.
Alkujaan SEV oli lähinnä Neuvostoliiton vastaveto Marshall-avulle, mutta sai pian käänteisiä piirteitä. Itäisen Keski-Euroopan kehittyneet teollisuusmaat, ennen muuta Tšekkoslovakia ja Saksan demokraattinen tasavalta, olivat taloudellisesti nettomaksajan roolissa,lähde? mutta myös ne nauttivat Neuvostoliiton maailmanmarkkinahinnat kolmanneksella tai puolella alittavista energianhinnoista.
Erityisen tärkeä SEV oli Kuuballe, joka onnistui sen kautta vuosikymmenien ajan korvaamaan Yhdysvaltain kauppasaarrosta johtuvan länsimarkkinoiden puutteen. Neuvostoliitto korvasi Kuuballe sen markkinamahdollisuuksien puuttumisen ostamalla Kuubasta sokeria maailmanmarkkinahinnat ylittävään hintaan.
SEV:n organisaatio pyrki saavuttamaan kaikki päätökset yksimielisesti. Erillistä veto-oikeutta jäsenillä ei ollut, vaan erimielisyyden ilmetessä ne saattoivat jättäytyä pois projekteista, joihin eivät halunneet osallistua. Näin tehdyt päätökset tyydyttivät kaikkia, mutta eivät voineet sitouttaa haluttomia maita toimintaan. Tämä oli yksi SEV:n pääheikkouksista jäsenmaiden huomattavan erilaisten teollisten kehitysasteiden ohella. SEV:tä pidettiinkin lännessä yleisesti heikohkona talousliittona, eikä sen toimivuus ollut Euroopan talousyhteisön tasoa.
SEV lakkautettiin sen jäsenvaltioiden enemmistön luovuttua sosialistisesta suunnitelmataloudesta kylmän sodan päättymisen myötä. Päätös SEV:in lakkauttamisesta tehtiin tammikuun alussa 1991 ja sen toiminta päättyi saman vuoden kesäkuun lopussa.
Jäsenvaltiot

Lähde:
Bulgarian kansantasavalta
Neuvostoliitto
Puolan kansantasavalta
Romanian sosialistinen kansantasavalta
Tšekkoslovakia
Unkarin kansantasavalta
Albanian sosialistinen kansantasavalta
Saksan demokraattinen tasavalta
Mongolian kansantasavalta
Kuuba
Vietnam
Jäsenvaltiot > Entiset jäsenvaltiot

Albanian sosialistinen kansantasavalta (erosi 1987, de facto jo Neuvostoliiton ja Albanian välirikon aikana vuonna 1961)
Tarkkailijavaltiot

Kiina (lopetti toiminnan vuodesta 1961 Kiinan ja Neuvostoliiton välirikon takia)
Pohjois-Korea
Suomi
Irak
Meksiko
Angolan kansantasavalta
Nicaragua
Mosambikin kansantasavalta
Afganistanin demokraattinen tasavalta
Etiopia
Jemenin demokraattinen kansantasavalta
Laos
Tarkkailijavaltiot > Liitännäisvaltiot

Jugoslavian sosialistinen liittotasavalta
Galleria

SEV:n johtoryhmä vuonna 1964.
SEV:n 30-vuotisen olemassaolon kunniaksi vuonna 1979 julkaistu neuvostoliittolaispostimerkki.
Euroopan talousliitot vuonna 1988:   EEC   EFTA   SEV
Entinen SEV:n Neuvostoliiton-päämaja Moskovassa kuvattuna vuonna 2009.
Aiheesta muualla

Kuvia tai muita tiedostoja aiheesta Keskinäisen taloudellisen avun neuvosto Wikimedia Commonsissa
SEV:n lippu
Timo Metsola

| Timo Metsola |
| --- | --- |

Henkilötiedot
Syntynyt: 4. heinäkuuta 1975 (ikä 49) Espoo
Kansalaisuus:  suomalainen
Ammatti:  yrittäjä ja asuntosijoittaja
Siviilisääty:  avioliitossa
Timo Metsola (s. 4. heinäkuuta 1975 Espoo) on helsinkiläinen yrittäjä. Hän on Vuokraturva Oy:n toimitusjohtaja ja hallituksen puheenjohtaja sekä Vuokraturva-yhtiöt -konsernin perustaja ja pääomistaja. Lisäksi Metsola käyttää päätösvaltaa sijoitusyhtiöissä Asuntosalkku Oy, Asuntosalkku Suomi Oy ja Asuntosalkku Eesti Oy.  Hän on Suomen Vuokranantajat ry:n hallituksen jäsen ja Suomen Kiinteistönvälittäjäliiton vuokravälitysvaliokunnan puheenjohtaja sekä Nordic Business Forum -tapahtumat järjestävän Nordic Business Group -konsernin hallituksen jäsen.
Metsola on opiskellut nuoruudessaan musiikkia. Hänen säveltämästään musiikista on julkaistu 2016 levy Lintuja tuulessa. Kappaleita levyllä esittävät muun muassa Sani, Pertti Jalonen ja Tapio Liinoja. Metsola laulaa levyllä itse kappaleet ”Pakoon itseltään”, ”Vanhat valokuvat” ja ”Maailma tänään”. Vuonna 2017 julkaistiin toinen levy Kuiskaus, jolla esiintyvät edellä mainittujen lisäksi Arja Koriseva, Jouni Keronen, Hannu Lehtonen ja Mirkka Paajanen. Metsola laulaa levyllä itse kappaleen "Ei minnekään oo kiire". Vuonna 2018 julkaistiin Metsolan säveltämä ja sanoittama kappale "Jos rakkaus ois vesipisara", jota on kuunneltu suoratoistona yli miljoona kertaa. Kappale nousi marraskuussa 2018 Spotifyn Viral 50 –listan sijalle 4.
Metsola on harrastanut judoa, jossa paras saavutus on pronssimitali miesten Pohjoismaiden mestaruuskilpailuissa. Nykyään hän kuuluu Suomen Judoliiton hallitukseen.
Metsola on myös harrastanut shakkia. Hän pelasi 32 siirtoa kestäneen kaksinpelin suurmestari Garry Kasparovia vastaan Nordic Business Forum -tapahtumassa lokakuussa 2015.
Metsolan yhteiskunnallisia kannanottoja ovat olleet muun muassa ehdotus muuttotappiopaikkakuntien asuntojen romutuspalkkiosta sekä Metsolan itse kehittämien suurten sijoittajille verovähennyskelpoisten taloyhtiölainojen itsekriittinen vertaaminen ilmestyskirjan pedon luomiseen.
Aiheesta muualla

Taipale, Taru: Asuntomarkkinoiden päivystävä dosentti. Talouselämä 27/2011. Artikkelin verkkoversio (Arkistoitu – Internet Archive) (pdf)
Hagelin, Heidi: Timo Metsola lopetti puhelimeen vastaamisen 12 vuotta sitten ja oppi jotain tärkeää. Taloussanomat 15.4.2017
Kormilainen, Ville: Työ, treeni ja elämä – Superpomojen 24 tuntia. Kauppakamari, Prenton 2016. s. 69−76.
Jari Sarasvuo: Välähdyksiä pimeässä ja pimeitä välähdyksiä, s.273–274, 294 ja 308. Helsinki Otava 2015
Jari Sarasvuo: Maltillista tuottoa hakeva pehmeäsydäminen asuntosijoittaja Sijoitusovi.fi 2017 (Arkistoitu – Internet Archive)
Elo, Emil: Viime vuonna levyn julkaissut yrittäjä ansaitsi lähes puoli miljoonaa euroa Kauppalehti 1.11.2017
Rantala, Juho-Pekka: Kesäkuun vieraana Vuokraturvan omistaja Timo Metsola Yle 14.6.2018
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Bathory (albumi)

| Bathory Bathory |
| --- | --- | --- |

Studioalbumin tiedot
 Äänitetty : 14. kesäkuuta 1984
 Studio : Heavenshore Studio
 Julkaistu: 2. lokakuuta 1984
 Formaatti: LP
 Tuottaja(t): Thomas Forsberg, Börje Forsberg
 Tyylilaji: black metal
 Kesto: 27.02
 Levy-yhtiö:  Tyfon Grammofon
 Levymerkki:  Black Mark
Bathoryn muut julkaisut
|   | Bathory 1984 | The Return...... 1985 |
Bathory on ruotsalaisen äärimetalliyhtye Bathoryn ensimmäinen albumi. Se edustaa black metalin ensimmäistä aaltoa ja on eräs tyylilajin merkkiteoksista Bathoryn muun varhaistuotannon kanssa. Albumin rajatun painoksen sekä raa’an tyylin takia sitä ei noteeraattu aikansa suuressa musiikkilehdistössä, mutta metallimusiikin maailmassa se sai kulttiaseman, ja vaikutti merkittävästi tulevaan äärimetalliin.
Taustaa

Bathory perustettiin maaliskuussa 1983 Vällingbyn lähiössä Tukholmassa. Aloite tuli 17-vuotiaalta Thomas Forsbergiltä, joka käytti taiteilijanimeä Quorthon. Yhtyeen basistiksi tuli Frederick Melander (”Freddan” tai Hanoi”) ja rumpaliksi Jonas Åkerlund (”Vans McBurger”). Keskeisiä musiikillisia esikuvia olivat heavy metal -yhtyeet Venom, Black Sabbath ja Motörhead sekä punk rock -yhtyeet Sex Pistols ja Charged GBH.
Bathoryn perustamisen aikoihin Forsberg työskenteli isänsä Börje Forsbergin (”Boss”) omistamassa Tyfon Grammofon -levy-yhtiössä. Vuoden 1983 lopulla yhtiö oli kokoamassa pohjoismaisista yhtyeistä koostuvaa split-albumia. Yksi yhtyeistä kuitenkin vetäytyi suunnitelmista, ja Tyfon suostui ottamaan Bathoryn korvaajaksi. Split-levy Scandinavian Metal Attack julkaistiin maaliskuussa 1984. Odotusten vastaisesti Bathoryn sille levyttämät kappaleet toivat yhtiölle paljon fanipostia.
Äänitykset

Scandinavian Metal Attackin saavuttaman suosion jälkeen Tyfon pyysi Bathorylta täyspitkää albumia. Forsbergin yhtyetoverit ehtivät kuitenkin muuttaa pois, joten hän päätyi rekrytoimaan paikallisista punk-yhtyeistä basisti Rickard Bergmanin ja rumpali Stefan Larssonin. Kolmikko kokoontui 22. toukokuuta 1984 ensimmäistä ja viimeistä yhteisharjoitusta varten ennen varsinaista äänitystä. Harjoituspäivänä äänitetyt kappaleet julkaistiin myöhemmin bootlegeinä ja viimein 1990-luvulla osana virallista Jubileum-kokoelmalevysarjaa.
Esikoisalbumi äänitettiin vuoden 1984 kesäkuussa Tukholman Heavenshore-studiolla, joka oli todellisuudessa muunneltu autotalli. Forsberg käytti äänityksissä Ibanezin Destroyer I -sähkökitaraa sekä halpaa 20 watin Yamaha-vahvistinta, jonka läpi soitettiin kitaran ohella bassokitaraa. Albumin rummut äänitettiin kahdella yksinkertaisella mikrofonilla. Tiukan budjetin ja aikarajoitusten takia musiikki äänitettiin ja miksattiin 36–52 tunnissa, mikä antoi sille sittemmin black metalin tunnusmerkiksi nousseen alkeellisen äänimaailman. Albumin tuotti Forsbergin isä Börje Forsberg.
Musiikki

Musiikkinäyte
”Sacrifice” on nopeatempoinen kappale joka kertoo verisestä uhrauksesta Saatanalle.
Äänitiedostojen kuunteluohjeet
Albumin äänimaailma on alkeellinen ja kolkko. Kappaleet ovat nopeita ja aggressiivisia raakojen sanoitusten käsitellessä saatananpalvontaa. Forsbergin laulaminen yhdistelee omaperäistä rääkymistä ja murinaa.
Julkaisu

Albumin nimeksi kaavailtiin aluksi Pentagrammaton, mutta moni luki sen väärin Pentagonina. Albumin etukannen vuohi lainattiin Erica Jongin noituutta käsittelevästä kirjasta Witches. Albumin A-puoli on nimetty ”Darknessiksi" (engl. pimeys) ja B-puoli ”Eviliksi" (engl. pahuus).
Nimen lisäksi myös kannen painaminen tuotti ongelmia; Forsberg halusi painattaa vuohikuvan kultamaalilla, mutta sopivan värin puutteessa ensimmäiset tuhat levyä painettiin kirkkaankeltaisella. Forsberg oli pettynyt lopputulokseen ja kertoi myöhemmin halunneensa polttaa koko erän. Aika- ja rahatilanteen vuoksi ensimmäinen painos kuitenkin julkaistiin sellaisenaan, mutta myöhemmissä painoksissa väri muutettiin valkoiseksi.
Takakannen kappaleluettelo sisältää kirjoitusvirheitä. A-puolen kappale ”Necromansy” sekä B-puolen ”In Conspirasy with Satan” painettiin molemmat s-kirjaimella c-kirjaimen sijaan, sillä vasta painossa tajuttiin että c-kirjaimia oli liian vähän, joten se korvattiin samoin lausuttavalla s-kirjaimella.
Vastaanotto ja jälkimaine

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
AllMusic Rob Ferrier: 
The Collector’s Guide to Heavy Metal: Volume 2: The Eighties Martin Popoff: 4/10
Imperiumi: 8½/10
Rajoitetusta painoksesta ja musiikin epäkaupallisuudesta johtuen Bathory huomioitiin vain metallimusiikkiin erikoistuneissa lehdissä, joissa yhtyeen musiikki otettiin kuitenkin innostuksella vastaan. Albumin karu äänimaailma, sanoitukset, nopeus sekä Forsbergin omaperäinen laulutyyli loivat pohjaa tulevalle black metal -musiikille ja takasivat yhtyeelle kulttistatuksen. Albumi ei kuitenkaan aikanaan saanut pelkkää ylistystä, vaan esimerkiksi Kerrang!-lehti irvaili yhtyeen saatanallisen kuvan kustannuksella ja kutsui sitä ”saatanalliseksi roskaksi”.
Nykyään Bathory luetaan yhdeksi black metalin merkkiteoksista, ja sen katsotaan kuuluvan yhtyeen tuotannon parhaimmistoon.
Tuoreemmassa arviossa AllMusicin Rob Ferrier kehuu albumin raakaa ja ”pelottavaa” äänimaailmaa sekä keskimääräistä kekseliäämpiä sanoituksia, joita hän kutsuu ”epämukaviksi”. Hän antaa levylle arvosanaksi kolme tähteä viidestä.
Collector’s Guide to Heavy Metal -kirjassaan kanadalainen metallijournalisti Martin Popoff kutsuu albumia ”julmaksi mutta musiikillisesti kärkeväksi vitsiksi” ja antaa sille arvosanan 4/10.
Encyclopaedia Metallum -tietokannassa albumin 22 käyttäjäarvioon perustuva keskimääräinen pistemäärä on 92 prosenttia (2020).
Kappaleet

Kaikki kappaleet säv. ja san. Thomas Forsberg.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Hades | 05.03 |  |  |  |  |  |  |  |
| 2. | Reaper | 02.44 |  |  |  |  |  |  |  |
| 3. | Necromansy | 03.41 |  |  |  |  |  |  |  |
| 4. | Sacrifice | 03.17 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 5. | In Conspirasy with Satan | 02.29 |  |  |  |  |  |  |  |
| 6. | Armageddon | 02.32 |  |  |  |  |  |  |  |
| 7. | Raise the Dead | 03.42 |  |  |  |  |  |  |  |
| 8. | War | 03.34 |  |  |  |  |  |  |  |
|  |  | 27.02 |  |  |  |  |  |  |  |
Myöhemmissä uusintapainoksissa aloituskappaleesta ”Hades” on leikattu kolmeminuuttinen alkuosa erilliseksi ”Storm of Damnation” -nimiseksi introksi.
Kokoonpano

Muusikot
Thomas Forsberg – laulu, sähkökitara
Stefan Larsson – rummut
Rickard Bergman – bassokitara
Muut
Börje Forsberg – tuotanto, äänitys
Thomas Forsberg – tuotanto, kannen suunnittelu
Peter Dahl – masterointi